Buhari ya gana da ministocinsa a lokacin mulkin soja daga 1984 zuwa 1985 ▷ Legit.ng
Buhari ya gana da ministocinsa a lokacin mulkin soja daga 1984 zuwa 1985
3 months ago 6872 views by Naziru Dalha Taura
Shugaban kasa, Muhammadu Buhari, ya karbi bakuncin tsofin ministocinsa da suka yi aiki tare da shi a lokacin da ya mulki Najeriya a mulkin soji daga watan Janairu na shekarar 1984 zuwa watan Agusta na shekarar 1985.
A hotunan ganawar da hadimin shugaban kasa, Bashir Ahmad, ya wallafa a shafinsa na Tuwita, an ga shugaba Buhari da tsofin ministocin cikin farin ciki da annashuwa.
Wannan shine karo na farko da tsofin ministocin suka ziyarci shugaba Buhari a fadar gwamnatin tarayya da ke Abuja tun bayan zamansa zababben shugaban kasa a shekarar 2015.
Shugaban tawagar tsofin ministocin, Farfesa Ibrahim Gambari, wanda ya taba rike mukamin ministan harkokin waje, ya ce sun ziyarci shugaba Buhari ne domin taya shi murna a kan nasarorin da gwamnatinsa ta samu a bangaren tsaro, yaki da cin hanci, harkokin kasashen ketare, ilimi da sauransu.
Duk a ranar Laraba, shugaba Muhammadu Buhari ya yi ganawar sirri da mambobin kwamitin basa shawara kan tattalin arzikin Najeriya a fadar shugaban kasa, Aso Villa, birnin tarayya Abuja, kamar yadda Legit.ng ta wallafa.
DUBA WANNAN: Nan da wata uku za a fara sayar da motocin da ake kera a Najeriya - Jelani Aliyu
Mutane a fadin tarayya sun yabawa wannan kwamiti da Buhari ya nada saboda ingancin irin mutanen da ya nada.
Buhari da ministocinsa a lokacin mulkin soja
Buhari ya gana da ministocinsa a lokacin mulkin soja
Buhari yayin gana wa da ministocinsa a lokacin mulkin soja
Ana wata ga wata: Kungiyar kwadago ta ce bata aminta da N30,000 ba a matsayin sabon karancin albashi